Арчибалд Маклийш
Защо циферблатът не е истински кръг

Превод от английски: Александър Шурбанов, —

chitanka.info

Времето не бяга

и не си отива,

времето предишно

пак ти се открива,

тръгнеш ли по пътя.

Виж Париж отново.

Все тъй звучен в мрака,

все така ухаен.

Времето те чака,

дето свършва пътят.

Щом прекрачиш прага —

ей ги стъпалата.

Откъде е този

дъх на тъмнината,

дето свършва пътят?

Времето не бяга,

времето остава.

Но онзи лик ясен,

коса кестенява —

къде, на кой път са?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.